Diari Oficial de la Generalitat Valenciana


Sumari del DOGV 5963, del 26-02-2009 (2009/1502)

Judici verbal de desnonament per falta de pagament 001596/2007. Notificació de la sentència a Andreas Herrmann.
---------------------------------------------------------------------------------------------------------------

### Dades del document

Número de DOGV
:   5963

Data del DOGV
:   26-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1502


Data del document
:   16-01-2009

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Judici verbal de desnonament per falta de pagament 001596/2007. Notificació de la sentència a Andreas Herrmann. [2009/1502]  
Judici verbal (desnonament per falta de pagament) 001596/2007  
Part demandant: Inmobiliaria Antonio Garay, SL.  
Part demandada: Andreas Herrmann.  
Sobre: verbals arrendataris i precaris.  
En el judici esmentat s'ha dictat la resolució el text literal de la qual és com diu:  
«Sentència número 1/2009   
Benidorm, 5 de gener de 2009   
José Antonio Pérez Nevot, magistrat titular del Jutjat de Primera Instància número 2 dels d'esta ciutat i partit judicial, he vist les actuacions de judici verbal sobre desnonament per falta de pagament de les rendes i reclamació de quantitat que, amb el número 1596 de 2007 s'han seguit davant d'este Jutjat, a instàncies d'Inmobiliaria Antonio Garay, SL, representada pel procurador Luis Roglá Benedito i assistida pel lletrat Josep Francés Pons, contra Andreas Herrmann, en situació processal de rebel·lia, i atesos els següents  
Antecedents de fet  
Primer. Amb data 27 de desembre de 2007 va correspondre per torn a este Jutjat l'escrit de demanda presentat pel procurador senyor Roglá Benedito, en la representació que s'ha indicat en l'encapçalament d'esta sentència. En este escrit, després d'al·legar els fets i fonaments de dret que considerava que hi eren aplicables, acabava sol·licitant que es dicte una sentència amb els pronunciaments següents.  
1. Que es declare que pertoca el desnonament de la plaça de garatge número 30, sítia a Benidorm, avinguda d'Alfonso Puchades, número 6, edifici Torre Don Benito.  
2. Que es condemne la part demandada a desallotjar l'anterior immoble amb l'advertència de llançament.  
3. Que es condemne la part demandada a pagar la suma de 5.359,20 euros i les quantitats que resulten fins a l'execució de la sentència, amb imposició de les costes.  
Estes es fundaven, essencialment, en l'impagament per part del demandat de les rendes a què es va obligar en virtut del contracte d'arrendament que vincula ambdues parts.  
Com a suport a la petició anterior s'adjuntaven els documents oportuns.  
Segon. Una vegada admesa a tràmit la demanda anterior, es va citar en la forma legal les parts per a la celebració de la vista oral.  
Tercer. El dia 23 de desembre de 2008 es va celebrar vista a la sala d'audiències d'este Jutjat, amb el resultat que documenten l'acta i el disc compacte que es van alçar sota la fe pública judicial.  
La part actora va ratificar el seu escrit de demanda.  
La part demandada va ser declarada en rebel·lia, atés que no havia comparegut en la forma legal.  
La part actora va proposar com a prova la documental que consta en les actuacions, que es va admetre com a pertinent, i a continuació es va declarar el judici vist per a sentència.  
Quart. En la tramitació d'este procediment s'han seguit totes les prescripcions legals, a excepció d'alguns terminis processals, a causa de l'acumulació d'assumptes que suporta este Jutjat.  
Fonaments de dret  
Primer. El demandant exercita una pretensió sumària sol·licitant es dicte una sentència amb els pronunciaments següents:  
1. Que es declare que pertoca el desnonament de la plaça de garatge número 30, sítia a Benidorm, avinguda d'Alfonso Puchades, número, 6, edifici Torre Don Benito.  
2. Que es condemne la part demandada a desallotjar l'anterior immoble amb l'advertència de llançament.  
3. Que es condemne la part demandada a pagar la suma de 5.359,20 euros i les quantitats que resulten fins a l'execució de la sentència, amb imposició de les costes.  
Les anteriors pretensions es funden, essencialment, en els fets que s'han resumit en l'antecedent primer d'esta sentència.  
Segon. Resolució del contracte d'arrendament.  
L'article 27.2 Llei de l'Activitat Urbanística estableix que «a més, l'arrendador podrà resoldre de ple dret el contracte per les causes següents:  
a) La falta de pagament de la renda o, si és el cas, de qualsevol de les quantitats el pagament del qual haja assumit o corresponga a l'arrendatari». Este precepte resulta també d'aplicació als contractes d'arrendament per a ús diferent de l'habitatge en virtut d'allò que s'ha assenyalat en l'article 35 de la Llei de l'Activitat Urbanística.  
L'article 440.3 de la Llei d'Enjudiciament Civil estableix que «en els casos de demandes de desnonament de finca urbana per falta de pagament de rendes o quantitats degudes, el tribunal indicarà, si és el cas, en la citació per a la vista, la possibilitat d'enervar el desnonament d'acord amb el que estableix l'apartat 4 de l'article 22 d'esta llei, així com, si el demandant ha indicat en la seua demanda que assumeix el compromís a què es refereix l'apartat 3 de l'article 437, que l'acceptació d'este compromís equivaldrà a un assentiment amb els efectes de l'article 21, per a la qual cosa els atorgarà un termini de cinc dies al demandat perquè manifeste si accepta el requeriment. També s'advertirà al demandat que, si no compareix a la vista, es declararà el desnonament sense més tràmits. Igualment, el tribunal fixarà en la interlocutòria d'admissió dia i hora perquè tinga lloc, si és el cas, el llançament, que podrà ser inferior a un mes des de la data de la vista, advertint al demandat que, en el cas que la sentència siga condemnatòria i no s'hi recórrega, es procedirà al llançament en la data fixada si ho sol·licitara el demandant en la forma establida en l'article 549». S'instaura en este precepte, per tant, una excepció a la regla general establida en l'article 496.2 de la Llei d'Enjudiciament Civil, que valora la inactivitat total del demandat com una frontal oposició a la pretensió exercitada per la part actora. En este tipus de processos sumaris la rebel·lia de la part demandada s'ha de considerar com un assentiment a la pretensió de la demanda de desnonament, raó per la qual pertoca declarar-ho així sense més tràmits.  
Tercer. Reclamació de les rendes i quantitats assimilades degudes.  
Pel que fa a la pretensió declarativa de condemna al pagament de 5.359,20 euros i de les quantitats que vencen d'ara endavant, del document número 2 de la demanda (és a dir, el contracte privat d'arrendament) es desprén que ambdues parts van pactar una renda mensual de 15.000 pessetes a pagar el primer dia de cada mes (clàusula 2a). És per això que, a la data de celebració del judici havien vençut les mensualitats corresponents als mesos de juliol de 2004 a desembre de 2007, ambdós inclusivament, l'import de les quals es quantifica en la demanda en la suma reclamada, que té en compte el 16% corresponent a IVA. Atés que la càrrega d'acreditar el pagament de la dita quantitat correspon a la part demandada (perquè es tracta d'un fet extintiu de l'obligació: articles 8462 JY i 217.3 LEC) i no s'ha procedit al seu alçament, pertoca condemnar-la a pagar-la (article 1555.1é CC).  
De la mateixa manera, atés que s'ha reclamat la condemna del pagament de les rendes que es meriten d'ara endavant fins a l'execució de la sentència, pertoca estimar esta petició, de manera que el demandat vindrà obligat a pagar 127,60 euros mensuals fins a l'entrega de la possessió de la plaça de garatge, perquè en cas contrari es produiria un enriquiment injust a favor seu (article 220 LEC).  
Quart. Pel que fa als interessos, el principal meritarà l'interés legal dels diners incrementat en dos punts des de la data d'esta sentència fins al seu pagament complet (article 576 LEC).  
Cinqué. Esta sentència no tindrà els efectes de cosa jutjada (article 447.2 LEC).  
Sisé. Atés que pertoca l'estimació íntegra de la demanda, les costes d'esta instància hauran de ser pagades per la part demandada, ja que el supòsit enjudiciat no presenta dubtes seriosos de fet ni de dret (article 394 LEC).  
Vistos els preceptes legals citats i els altres que hi són d'aplicació general,  
Dispositiva  
Estime íntegrament la demanda interposada per Inmobiliaria Antonio Garay, SL, contra Andreas Herrmann, en situació processal de rebel·lia:  
1. Declare el desnonament de la plaça de garatge número 30, sítia a Benidorm, avinguda d'Alfonso Puchades, número 6, edifici Torre Don Benito.  
2. Condemne Andreas Herrmann a desallotjar la plaça de garatge número 30, sítia a Benidorm, avinguda d'Alfonso Puchades, número 6, edifici Torre Don Benito, amb l'advertència de llançament, en cas que no ho faça voluntàriament en el termini que es fixe.  
3. Condemne Andreas Herrmann a pagar a Inmobiliaria Antonio Garay, SL, la quantitat de cinc mil tres-cents cinquanta-nou euros amb vint cèntims (5.359,20 euros), més l'interés legal dels diners incrementat en dos punts des del dia 5 de gener de 2009 fins al seu complet pagament i les rendes que es meriten d'ara en avant a raó de cent vint-i-set euros amb seixanta cèntims (127,60 euros) mensuals (IVA inclòs) fins a l'entrega de la possessió de l'immoble.  
4. Condemne Andreas Herrmann al pagament de les costes d'esta instància.  
Notifiqueu en la formal legal a les parts fent-los saber que contra esta sentència pot interposar-se un recurs d'apel·lació que, si pertoca, ha de preparar-se en un termini de cinc dies comptadors des de la notificació d'esta resolució, per mitjà d'un escrit que ha de reunir els requisits previstos en l'article 457.2 de la Llei 1/2001, de 7 de gener, d'Enjudiciament Civil, i amb la constitució prèvia del depòsit per un import de les rendes vençudes i de les quantitats que haja de pagar per endavant, perquè el resolga l'Audiència Provincial d'Alacant, amb la tramitació legal prèvia.  
Esta és la meua sentència, de la qual s'expedirà una testimoniança per a incorporar-la a les actuacions, i es portarà l'original al llibre de sentències, que pronuncie, mane i firme, jutjant definitivament en primera instància, en nom de sa majestat el rei i per l'autoritat que m'ha sigut conferida pel poble espanyol».  
Publicació. L'anterior sentència ha sigut llegida i publicada en el dia de la data pel magistrat que la subscriu, mentre es trobava celebrant audiència pública, de la qual cosa jo, la secretària d'este Jutjat, done fe.  
Atés que es desconeix el domicili o la residència actuals de la part demandada, per la provisió de 16 de gener de 2009, el jutge, de conformitat amb el que disposen els articles 497.2 de la Llei 1/2000, d'Enjudiciament Civil, ha ordenat la publicació d'este edicte per a portar a efecte la diligència de notificació.  
Benidorm, 16 de gener de 2009.- La secretària judicial: Mª Engracia Román Iborra.